open-index/open-wikipedia-markdown huggingface dataset:
Actio (rímske právo)

**Actio** (lat.) je v rímskom práve v širšom zmysle právne konanie (actus). V užšom zmysle je to len súdne konanie, najmä úkon, ktorým niekto začína stíhanie svojho práva na súde. V procese legisakcií (legisakcia je úkon, ktorým bolo v starovekom Ríme pred vyšším úradníkom uzatvárané právne konanie alebo vykonávané súdne konanie) znamenala actio súhrn všetkých slávnych úkonov a vyrieknutých vecí konaných pred súdnym magistrátom, neskôr žalobnú formulu, neskôr - tak ako dodnes - žalobný spis (libellus conventionis). Okrem tohto formálneho významu má actio aj materiálny význam. V materiálnom význame znamená právnu možnosť stíhať určité právo na súde, vymôcť štátom (súdom) konanie, ktoré tomuto právu zodpovedá, t. j. najmä právo na žalobu. 

## Actio ako žaloba alebo právo na žalobu
Táto kapitola sa zaoberá dvoma z vyššie uvedených významov: (ob)žaloba a právo na žalobu.

Actio mala, ako už bolo spomenuté, formálny a materiálny význam. Z formálneho hľadiska vyjadrovala procesnú činnosť žalobcu, žalovaného a príslušného vysokého rímskeho úradníka (prétora). Bola výsledkom ich spolusúčinnosti, preto neprichádzalo do úvahy vo veci znovu konať či dokonca vziať žalobu späť. 

Z hmotného hľadiska to bolo subjektívne právo resp. povinnosť vyplývajúce/-ca z vyššie uvedenej činnosti (teda žaloby), a to takým spôsobom, že pre každú typickú skutkovú podstatu existovala actio patriaca k tejto skutkovej podstate. Konkrétna skutková podstata teda nebola podriadená všeobecnej ako v súčasných právnych systémoch, ale zisťovalo sa aká žaloba a či vôbec sa v konkrétnom prípade môže uplatniť. Rímske právo tak predstavovalo sústavu žalôb, na rozdiel od moderného práva ako sústavy nárokov. 

V rímskom práve existovali osobné žaloby (*actiones in personam*; používané na konkrétnu osobu) a vecné žaloby (*actiones in rem*; proti komukoľvek, kto porušil cudzie právo k veci).

## Zdroje
* actio in: Ottův slovník naučný 
* 

Kategória:Rímske právo
Popigaj (kráter)

náhľad|Kráter Popigaj.

**Popigaj** je kráter na Sibíri, Rusko. Spolu s kráterom Manicouagan je 7. najväčší impaktný kráter na Zemi. Dopad veľkého bolidu vytvoril kráter s priemerom  pred asi 35,7 ± 0,2 (2σ) miliónom rokov počas eocénu. Kráter je vzdialený 1½ hodiny letu helikoptérou z dedinky Chatanga. UNESCO túto lokalitu určilo ako geopark, geologicky významné miesto.
Popigaj je dobrým príkladom formovania impaktného kráteru. Ostatné krátery sú väčšie čo sťažuje ich výskum; niektoré sú pod povrchom (Chicxulub), výrazne deformované (Sudbury) alebo deformované a značne erodované (Vredefort).

Podľa niektorých predpokladov existuje možnosť, že kráter Popigaj bol vytvorený spoločne s asi 35 miliónov rokov starým (eocénnym) kráterom Chesapeake Bay a Toms Canyon.

Kráter Popigaj zaujímal geológov už dlhšiu dobu, ale celá oblasť bola nedostupná z dôvodu ťažby diamantov v gulagoch počas vlády Stalina. Významná expedícia sa uskutočnila až v roku 1997 (IPEX 1997) a výrazne doplnila poznatky o tomto mieste. Teleso, ktoré kráter vytvorilo, bol chondritový asteroid s priemerom okolo .

Tlak z dopadu v okamihu premenil uhlíkaté látky v pôde a horninovom prostredí na diamanty; v okruhu  od dopadu. Diamanty majú priemer zvyčajne od 0,5 do ; niektoré mimoriadne kusy aj . Diamanty zdedili plochý tvar pôvodného grafitu a navyše sa zachovalo pôvodné delikátne kryštalické ryhovanie.

## Diamantové bane
V septembri 2012 sa Rusko oficiálne vyjadrilo, že pod kráterom sa nachádzajú zásoby v rozsahu „triliónov karátov“ (stovky tisíc ton diamantov). Podľa ich stanoviska sa tu nachádza dosť diamantov pre svetový dopyt na 3 000 rokov. To sa pravdepodobne týka požiadavky na priemyselné diamanty, ktorých by tak bol dostatok a za menšiu cenu. Diamanty majú hodnotu cca 1 000 000 000 000 000 $ (biliarda dolárov). Viaceré diamanty nie sú diamanty v pravom slova zmysle (uhlík kryštalizujúci v kubickej sústave), ale lonsdaleit (alotropický uhlík s hexagonálnou kryštalickou mriežkou). Táto modifikácia uhlíka je až o 58&nbsp;% tvrdšia ako diamant. Diamanty taktiež „obsahujú nezvyčajné abrazívne vlastnosti a veľkosť“, pre ktoré by našli uplatnenie v priemysle a vo vede.

Tento druh diamantov, je známy aj ako „impaktné diamanty“, pretože sa predpokladá, že vznikli rýchlym dopadom meteoritu na ložisko grafitu.

## Referencie

## Externé odkazy
* Earth Impact Database 
* About the Popigai impact structure  
* UNESCO Global Geopark Network 
* Diamonds from the Popigai impact structure, Russia 

## Zdroj

Kategória:Impaktné krátery na Zemi
Kategória:Diamanty
Kategória:Geografia Krasnojarského kraja
Kategória:Geológia Ruska
Skúšobný pilot

[náhľad|[Chuck Yeager, na obrázku s prevratným X-1, ako prvý pilot oficiálne prekonal rýchlosť zvuku.]]
[náhľad|[Francis T. Evans, vyvinul najlepší spôsob nápravy vývrtky, 1917]]
[náhľad|[Robert Kronfeld - testovací pilot RAF, s klzákom Lippisch Wien, 1931]]

**Skúšobný pilot** alebo **testovací pilot** je letec, ktorý na nových alebo zmenených lietadlách, helikoptérach, závesných alebo padákových klzákoch lieta špeciálne určené manévre a pri vykonávaní týchto leteckých skúšobných techník umožňuje meranie výsledkov a zhodnotenie dizajnu lietadla.

Skúšobní letci pracú zvyčajne pre súkromné firmy alebo armádu. Testovanie vojenských lietadiel sa považuje za najnáročnejšie a najriskantnejšie lietanie vykonávané v mierovom období.

V 50. rokoch 20.storočia zahynul v priemere jeden skúšobný pilot týždenne. Riziko v dnešnej dobe je oproti tomu už len zlomkom, hlavne vďaka vyspelosti leteckých technológií, lepšiemu testovaniu na zemi a simulácii správania lietadiel. V poslednej dobe prispelo k zlepšeniu štatistík pri testovaní pokusných funkcií aj nových konštrukcii aj používanie bezpilotných lietadiel. Pilotovanie experimentálnych lietadiel ostáva stále nebezpečnejšie ako iné spôsoby lietania.

## Odbornosť
Testovací pilot musí byť schopný:
* rozumieť plánu testu;
* dodržiavať testovací plán, letieť s lietadlom veľmi špecifickým spôsobom;
* starostlivo zdokumentovať výsledky každého testu;
* mať vynikajúci cit pre lietadlo a presne vedieť vycítiť kedy sa lietadlo správa zvláštne;
* rýchlo riešiť akékoľvek problémy vzniknuté počas testu;
* vysporiadať sa so situáciou, aj keď sa nepodarí viacero vecí naraz.

## Dejiny
Skúšobné lietanie vo forme systematickej činnosti začalo počas prvej svetovej vojny, vo výskumnom stredisku britského Ministerstva obrany (RAE) v Spojenom kráľovstve. Skúšobné lety sa začali v Ústrednej leteckej škole Royal Flying Corps.

V 20. rokoch 20. storočia bolo skúšobné lietanie ďalej vyvíjané RAE vo Spojenom kráľovstve a v NACA v USA. Pokrok v skúšobnom lietaní nastal v 50. rokoch, po vylepšení stability lietadiel a presnosti ich ovládania. 

## Zdroj

## Iné projekty
 

Kategória:Letectvo
Đà Nẵng

**Đà Nẵng** alebo po slovensky aj **Danang** je vietnamské mesto ležiace na pobreží Juhočínskeho mora. Podľa údajov z roku 2011 má 887&nbsp;070 obyvateľov. Leží asi 965 km severne od Hočiminovho Mesta a 764 km južne od Hanoja. Asi 3 km severne od mesta sa nachádza Letisko Đà Nẵng. Susedí s provinciou Thừa Thiên - Huế, Quảng Nam a s Laosom. Administratívne je mesto na úrovni provincie Vietnamu. V okolí existuje niekoľko pláží, letovísk a hotelov. Mestom preteká rieka Han a nachádza sa v ňom najväčší námorný prístav v strednom Vietname.

## Iné projekty

Kategória:Mestá vo Vietname
Majstrovstvá sveta v severskom lyžovaní 2011 – Individuálne preteky mužov na strednom mostíku

**Individuálne preteky mužov v skokoch na lyžiach na strednom mostíku** na Majstrovstvách sveta v severskom lyžovaní 2011 v Osle boli jedny zo 4 mužských disciplín. Kvalifikácia sa uskutočnila 25. februára 2011 a hlavná súťaž sa konala o deň neskôr 26. februára 2011. Víťazstvo si zabezpečil Rakúšan Thomas Morgenstern.

## Výsledky
**Postupový kľúč**
* Do hlavnej súťaže si zabezpečilo postup najlepších 40 pretekárov z kvalifikácie **(Q)** + 10 najlepších pretekárov v svetovom pohári, ktorí mali vopred zabezpečený postup. 

### Kvalifikácia
} || 25 || align=left|Mackenzie Boyd-Clowes || align=left| Kanada ||  ||  ||  ||  ||
|-
|  || 27 || align=left|Peter Frenette || align=left| USA ||  ||  ||  ||  ||
|}

### Hlavná súťaž

## Externé odkazy
Výsledky pretekov na oficiálnej stránke FIS  

Kategória:Majstrovstvá sveta v severskom lyžovaní 2011
Saská ľudová strana

**Saská ľudová strana** () bola nemecká politická strana založená roku 1866. Jej program bol radikálne demokratický, vedúcimi osobnosťami boli Wilhelm Liebknecht a August Bebel. V roku 1869 sa strana stala súčasťou novo vznikajúce Sociálnodemokratickej robotníckej strany.

Kategória:Politické strany v Nemecku
Desperados

thumb|Pivo Desperados
thumb|Desperados logo
thumb|Uzáver

**Desperados** je pivo s príchuťou tequily, ktoré pochádza z Francúzska. Jeho slovenským distribútorom je spoločnosť Heineken a na náš trh bolo uvedené v roku 2002 ako prvé svojho druhu. Je dostupné v 43 krajinách. 

## Produkt a logo
Chuť piva je kombináciou svetlého ležiaka a prírodnej arómy tequily; je menej horká a korenistá. Obsahuje 5,9% alkoholu.

Dizajn loga je tvorený farbami Mexika, názov Desperados pochádza zo španielskeho jazyka a znamená banditi. Pivo je balené v reliéfnej fľaši, špecifickej svojím tvarom. Je vysoká 24 cm, z transparentného skla s rytinami. Má úzke hrdlo, kde sa nachádza logo značky. V spodnej časti fľaše je logo Desperados v červeno-zelených farbách. Nad logom sa nachádza päť medailí, ktoré znázorňujú kaktusovitú rastlinu agáve, leguána, slnko, jačmeň a nápis Desperados. Pod logom je vyrytý prúžok, ktorý slúži na lepšie uchopenie a držanie fľaše. Dno je masívne. 

## Balenia a druhy
Na Slovensku je v predaji 0,33 l fľaša, alebo trojbalenie (3 x 0,33 l), v zahraničí sa predávajú aj fľaše veľkosti 0,25 l, 0,65 l a 1 l, plechovky s objemom 0,33 l alebo 0,5 l a 5 l sud.

Okrem klasickej tequilovej sa v zahraničí predáva pivo Desperados aj iných príchutiach:
* Desperados Mas - 3,9% alkoholu - príchuť Tequila-limetka
* Desperados Red - 5,9% alkoholu - príchuť Tequila-cachaça-guarana
* Desperados Fuego - 5,9% alkoholu - príchuť Tequila-gold (tequilovo-bylinkové aróma)

## Predaj
Pivo Desperados je marketingovo cielené na skupinu mladým spoločenských ľudí, ktorí skúšajú nové veci a chcú sa odlíšiť od ostatných. Je dostupné v kluboch, na diskotékach a baroch. Hlavný slogan značky je *Pivo vyostrené tequilou*, globálny slogan je *Unleash the wild side of fun*.

## Internet
Desperados využíva kreatívne reklamné online kampane. V roku 2011 prišiel s interaktívnou Youtube kampaňou The Breakthrough. Rok 2012 sa objavilo reklamné video s názvom Únos - The Snatch.

## Referencie

## Externé odkazy
* globálna webová stránka Desperados (slovenská sekcia)

Kategória:Francúzske pivá
Actio negatoria

**Actio negatoria** (lat.) je v rímskom práve vlastnícka žaloba vlastníka nezbaveného držby veci proti žalovanému, ktorý porušil jeho práva. V spore je žalobca povinný dokázať svoje vlastnícke právo a následne jeho porušenie, naopak žalovaný, že mu výkon tohto práva patrí. Cieľom actio negatoria je zistiť stupeň vlastníckeho práva, zastaviť jeho porušovanie, náhrada škody a poskytnutie záruk, že sa porušovanie nebude opakovať.

## Zdroj
* 

Kategória:Rímske právo
Smrekovica (vrch v Branisku)

**Smrekovica** () je najvyšší vrch pohoria Branisko, krajinného celku Fatransko-tatranskej oblasti. Nachádza sa približne  severovýchodne od Spišského Podhradia.

## Poloha
Nachádza sa v severnej časti pohoria, v geomorfologickom podcelku Smrekovica Leží v Prešovskom kraji, v okrese Levoča a zasahuje na katastrálne územie obcí Vyšný Slavkov a Poľanovce. Najbližšími sídlami sú severne ležiaci Vyšný a Nižný Slavkov a juhozápadne situované Poľanovce, Pongrácovce a Bijacovce, juhovýchodne sa nachádza Široké a východne Šindliar, Lipovce a Lačnov.

## Opis
Smrekovica leží v severnej časti hlavného hrebeňa, medzi sedlom Branisko a Kravcovou (). Severným smerom sa nachádza Michalička (), Ostrý vrch (), Bučina () a Veľká skala (), východným Boldigaň (), Kravcová a vrch Nad Bučom (), južným Patria (), Rudník () a Príkre () a západným Petrova hora (), Skala () a Petruška (). Pokým južná časť masívu patrí do povodia Hornádu, kde vodu odvádza riečka Svinka, voda zo severnej časti odteká Antalovým potokom do Torysy. Vrcholom vedie značená turistická trasa z Vyšného Slavkova. 

### Výhľady
Vrcholová časť je čiastočne zalesnená, no poskytuje zaujímavé výhľady. Z vhodných častí Smrekovice možno pozorovať okolité vrchy Braniska, no tiež susedné Levočské vrchy, Bachureň, Čiernu horu či Volovské vrchy. Pri ideálnych podmienkach sú pozorovateľné Slanské vrchy, Kráľovohoľské Tatry s Kráľovou hoľou či Vysoké Tatry.

## Prístup
* po  žltej značke:
** od severozápadu z obce Vyšný Slavkov cez Petrovu horu
** od východu z Kravcovej
* po  modrej značke:
** od juhu zo sedla Branisko
** od východu z obce Lipovce cez Kravcovú

## Referencie

## Pozri aj
* Zoznam vrcholov v Branisku
* Branisko

## Externé odkazy
* Poloha na turistickej mape

Kategória:Vrchy v Branisku
Kategória:Tisícovky na Slovensku
Kategória:Vrchy v okrese Levoča
Veľká Knola

**Veľká Knola** () je vrch v pohorí Volovské vrchy, krajinnom celku Slovenského rudohoria. Leží nad obcou Hnilec, približne  juhozápadne od Spišskej Novej Vsi. Podľa vrchu je pomenovaný geomorfologický podcelok a na veľkej časti masívu sa nachádza chránený areál Knola.

## Poloha
Nachádza sa v severozápadnej časti pohoria, v geomorfologickom podcelku Knola. Leží v Košickom kraji, v okrese Spišská Nová Ves a zasahuje na katastrálne územie mesta Spišská Nová Ves a obce Mlynky.. Najbližšími sídlami sú juhovýchodne situovaný Hnilec, západne ležia Mlynky a severovýchodne Novoveská Huta.

## Opis
Veľká Knola leží v hrebeni, vedúcom z Pálenice () západným smerom cez sedlo Grajnár a pokračujúcom severozápadne na Haniskovu (). Západne sa nachádza Suchý vrch (), Viničiar () a Martinka (), južne Babiná (), Smrečinka (), Stromiš () a Peklisko (), východne vrch Nad Javorom (), Pálenica () a Hlinisko () a severne Predný Muráň (), Muráň (), Hýľ () a Haniskova (). Južné svahy odvodňujú kratšie prítoky rieky Hnilec, východné jej prítok Železný potok a voda zo severozápadnej časti odteká Hutianskym potokom do Holubnice v povodí Hornádu. Na vrchol vedie značená turistická trasa. 
 
### Výhľady
Vrchol pokrýva nesúvislý, miestami riedky lesný porast, ktorý umožňuje len veľmi obmedzený rozhľad. Vďaka značnej nadmorskej výške je z lokalít s riedkou vegetáciou a polomov možné pozorovať mnohé vrcholy pohoria, no tiež Čiernu horu, Branisko, Čergov, Levočské vrchy, Vysoké Tatry, Kráľovu hoľu, Stolické vrchy a Revúcku vrchovinu.

## Prístup
* po  žltej turistickej značke:
** od severozápadu zo sedla Čertova hlava cez rázc. Pod Muráňom
** od východu z rázc. Malá Knola
* po  modrej turistickej značke:
** od východu zo sedla Grajnár cez rázc. Malá Knola
** od severu z Novoveskej Huty cez rázc. Pod Muráňom
* po  zelenej značke z obce Hnilec cez sedlo Grajnár

## Referencie

## Pozri aj
* Volovské vrchy
* Knola
* Zoznam vrcholov vo Volovských vrchoch

## Externé odkazy
* Poloha na turistickej mape
* Poloha na turistickej/cykloturistickej mape

Kategória:Vrchy vo Volovských vrchoch
Kategória:Tisícovky na Slovensku
Kategória:Vrchy v okrese Spišská Nová Ves
Kategória:Mlynky (okres Spišská Nová Ves)
Kategória:Spišská Nová Ves
Kvalifikácia na Majstrovstvá Európy v bejzbale 2010

**Kvalifikácia na Majstrovstvá Európy v bejzbale 2010** bola kontinentálna kvalifikácia v bejzbale mužov, ktorú organizuje Európska bejzbalová konfederácia (CEB). Zúčastnilo sa jej 23 európskych družstiev, ktoré súťažili sa o 5 postupových miest na záverečný turnaj v 5 kvalifikačných skupinách. Kvalifikácia prebiehala od 7. do 12. júla 2008.

## Priamy postup
Priamo postúpila hostiteľská krajina a 6 najlepšie umiestnených tímov z ME 2007:
* 
* 
* 
* 
* 
* 
* 

## Výsledky
### Skupina 1
*  Trnava

;Finále

### Skupina 2
*  Praha

;Finále

### Skupina 3
*  Karlovec

;Finále

### Skupina 4
*  Abrantes

;Finále

### Skupina 5
*  Antverpy

;Stretnutie o 3. miesto

;Finále

## Externé odkazy
* Oficiálna stránka Európskej bejzbalovej konfederácie  

## Zdroj
* Kvalifikácia na štatistickej stránke Európskej bejzbalovej konfederácie *archive.org* 

Kategória:Bejzbal v 2008
Kategória:Majstrovstvá Európy v bejzbale
Perdikkas (diadoch)

**Perdikkas** († 321/320 pred Kr.) bol jedným z generálov Alexandra Veľkého. Po jeho smrti v roku 323 pred Kr. sa stal regentom celej jeho ríše.

Perdikkas bol synom Oronta, ktorý pochádzal z kniežacieho rodu vládnuceho v macedónskej provincii Orestis. Ako veliteľ macedónskej falangy sa vyznamenal pri dobývaní vzbúrených Téb v roku 335 pred Kr., pri ktorom bol ťažko zranený. Neskôr znova získal velenie počas Alexandrovho ťaženia do Indie. Keď v roku 324 pred Kr. Alexandrov najbližší priateľ, Héfaistión, neočakávane zomrel, stal sa Perdikkas jeho nástupcom ako chiliarchos (vezír) a veliteľom macedónskej ťažkej jazdy (hetairoi). V Súsach sa oženil s Atropates, dcérou perzského satrapu Médie.

## Referencie

*

Kategória:Vojenské osobnosti starovekej Macedónie
Proti prúdu (občianske združenie)

[náhľad|Sídlo na [Karpatská ulica (Bratislava)|Karpatskej 10 v Bratislave]]

**Proti prúdu** je občianske združenie, ktoré od septembra 2001 vydáva časopis Nota bene. Sídli na Karpatskej 10 v Bratislave. Na Ministerstve vnútra bolo zaregistrované 20. marca 2001.

Vydáva tiež knihy, poskytuje ľuďom bez domova sociálne a právne poradenstvo a organizuje pre nich rozličné projekty, aj v spolupráci s občianskymi združeniami Medzi nami a Divadlo bez domova.

Riaditeľom združenia je Martin Opeta

## Referencie

## Externé odkazy
* 

Kategória:Občianske združenia na Slovensku
Kategória:Organizácie založené v 2001
Nota bene

**Nota bene** môže byť:
*(latinská) poznámka v listoch znamenajúca "dobre si všimni" (skr. N.B. alebo NB)
*slovenský časopis, pozri Nota bene (časopis)

**Notabene** je knižný výraz pochádzajúci z latinčiny a znamenajúci "navyše, na dôvažok, okrem toho, (mimochodom) dokonca, vlastne, pripomínam, podotýkam"
Nota bene (časopis)

**Nota bene** je pouličný časopis, ktorý od septembra 2001 vydáva občianske združenie Proti prúdu.

Časopis je formou pomoci ľuďom bez domova. Predajca (osoba bez domova) sa najprv zaregistruje, pričom dostane preukaz, ktorý pri predaji musí mať viditeľne na sebe. Následne si predajca kupuje časopisy za polovicu predajnej ceny (v súčasnosti 0,70 €) a predáva ich na určenom predajnom mieste za plnú predajnú cenu (v súčasnosti 2,40 €), pričom si rozdiel necháva (prvých niekoľko časopisov dostane predajca zdarma, preto na začiatku nepotrebuje nijaké peniaze).

Časopis bol na začiatku predávaný len v Bratislave, neskôr sa jeho pôsobnosť rozšírila do ďalších slovenských miest, napríklad Žilina, Banská Bystrica, Kežmarok, Košice, Malacky, Nitra, Nové Zámky, Piešťany, Poprad, Prešov, Senica a Trnava.

*Nota bene* je mesačník. V jeho histórii sa vyskytli pokusy o dvojtýždennú periodicitu, ktorá sa však neosvedčila, a časopis sa vrátil späť k mesačnej.

Názov *Nota bene* pochádza z latinčiny a znamená "dobre si všimnite".

*Nota bene* je členom International Network of Street Papers (Medzinárodná sieť pouličných časopisov).

## Externé odkazy
* Domáca stránka časopisu

Kategória:Časopisy na Slovensku
Via Traiana

náhľad|Via Traiana (spodná vetva)
**Via Traiana** bola staroveká rímska cesta v juhovýchodnom Taliansku. Dal ju postaviť cisár Traján ako rozšírenie cesty Via Appia; skrátenie cesty z Beneventa (Benevento) do Brundisi (Brindisi). Cesta prechádzala cez Canusium, Butuntum a Barium ale nie cez Tarentum.

## Pozadie
Via Traiana bola postavená v roku 109 cisárom Trajánom na jeho vlastné náklady. Výstavba prebiehala počas obdobia relatívneho mieru. Výstavbou tejto cesty stratila Via Appia svoju pôvodnú dôležitosť ako vojenská hlavná cesta spájajúca mestá Venusia (Venosa) a Tarentum (Tarent). Neskôr už údržba hlavnej komunikácie medzi Venusiou, vojenskou kolóniou z 291 pred Kr., a Rímom nebola už potrebná. Výnimkou bolo obdobie občianskej vojny. Via Appia tak ostala iba ako spojenie s mestom Brindisi.

## Trasa
Podľa Strabóna bola cesta z Beneventa do Brundisia cez Via Traiana o dobrý deň kratšia ako cez Via Appia. Aj keď táto vzdialenosť bola cez Via Appia 203 míľ a cez Via Traiana 205 míľ. Rozdiel bol v ich topografii. Via Appia, k Venusii, smeruje cez viacero vrcholov a náročný terén. Via Traiana smeruje cez relatívne vyrovnaný terén a po celej dĺžke nie je žiadne výrazné prevýšenie.

## Rímske mosty
Pozdĺž trasy sa nachádzajú viaceré pozostatky rímskych mostov. Napríklad: Ponte dei Ladroni, Ponte delle Chianche, Ponte Pietra, Ponte Rotto (cez rieku Carapelle), Ponte Rotto (cez rieku Cervaro), Ponte sul Ofanto a Ponte Valentino.

## Referencie

## Zdroj
*

Kategória:Rímske cesty
Anar

**Anar**, občianskym menom **(Anar) Rəsul oğlu Rzayev** (starší slovenský prepis: **Rasulogly Rzajev**; * 14. marec, 1938, Baku, Azerbajdžanská sovietska socialistická republika, Sovietsky zväz) je azerbajdžanský  spisovateľ, scenárista a režisér.

## Externé odkazy
* 

Kategória:Narodenia v 1938
Kategória:Azerbajdžanskí filmoví režiséri
Hạ Long

**Hạ Long** môže byť:
*mesto vo Vietname, pozri Hạ Long (mesto)
*záliv vo Vietname, pozri Vịnh Hạ Long
Retro (Bratislava)

**Retro** je polyfunkčná budova v Bratislave v mestskej časti Ružinov na ulici Nevädzová.

Pozostáva z obchodného centra na troch podlažiach s celkovou rozlohou 14 000 m², kancelárskych priestorov a 365 bytových priestorov v 25-podlažnej výškovej budove, športové centrum, ktoré obsahuje 2 tenisové a 2 squashové kurty, fitnes a wellness a 630 parkovacích miest v podzemných garážach.

Výstavba trvala od roku 2008 do roku 2010. Pôvodný variant počítal s výškovou budovou so 17 nadzemnými podlažiami, neskôr bol projekt prepracovaný.

Retro stojí približne na mieste bývalého nákupného strediska (a pošty) Jadran. Jadran začali búrať v roku 2007.

## Dopravné spojenie

## Referencie

Kategória:Výškové budovy v Bratislave
Kategória:Nákupné centrá v Bratislave
Hala

**Hala** môže byť:
*veľkopriestorová stavba, ktorá je krytá stropom s veľkým rozpätím a môže slúžiť na rozličné účely, pozri hala (všeobecne)
*halový kostol
*vstupná alebo odpočinková miestnosť väčšej budovy, niekedy samonosná budova; dvorana, vestibul, pozri hala (dvorana)
*väčší komunikačno-obytný priestor v byte alebo v rodinnom dome sprostredkúvajúci prístup do ďalších miestností, väčšia (obytná) predsieň, pozri hala (predsieň)
Arto Paasilinna

**Arto Paasilinna** (* 20. apríl 1942, Kittilä, Fínsko – † 15. október 2018, Espoo) bol fínsky spisovateľ, autor prevažne humoristických románov. Jeho knihy sú preložené do mnohých cudzích jazykov.

## Dielo
### Romány
*1972: *Operaatio Finlandia* 
*1974: *Paratiisisaaren vangit* 
*1975: *Jäniksen vuosi* 
*1976: *Onnellinen mies* 
*1977: *Isoisää etsimässä* 
*1979: *Sotahevonen* 
*1980: *Herranen aika* 
*1981: *Ulvova mylläri* 
*1982: *Kultainen nousukas* 
*1983: *Hirtettyjen kettujen metsä* 
*1984: *Ukkosenjumalan poika* 
*1985: *Parasjalkainen laivanvarustaja* 
*1986: *Vapahtaja Surunen* 
*1987: *Koikkalainen kaukaa* 
*1988: *Suloinen myrkynkeittäjä* 
*1989: *Auta armias* 
*1990: *Hurmaava joukkoitsemurha* 
*1991: *Elämä lyhyt, Rytkönen pitkä* 
*1992: *Maailman paras kylä* 
*1993: *Aatami ja Eeva* 
*1994: *Volomari Volotisen ensimmäinen vaimo ynnä muuta vanhaa tavaraa* 
*1995: *Rovasti Huuskosen petomainen miespalvelija* 
*1996: *Lentävä kirvesmies* 
*1997: *Tuomiopäivän aurinko nousee* 
*1998: *Hirttämättömien lurjusten yrttitarha* 
*1999: *Hirnuva maailmanloppu* 
*2000: *Ihmiskunnan loppulaukka* 
*2001: *Kymmenen riivinrautaa* 
*2003: *Liikemies Liljeroosin ilmalaivat* 
*2004: *Tohelo suojelusenkeli* 
*2005: *Suomalainen kärsäkirja* 
*2006: *Kylmät hermot, kuuma veri* 
*2007: *Rietas rukousmylly* 
*2008: *Neitosten karkuretki* 
*2009: *Elävänä omissa hautajaisissa* 

### Ostatné práce
* 1964: *Karhunkaataja Ikä-Alpi* 
* 1971: *Kansallinen vieraskirja. Graffiitti eli vessakirjoituksia* 
* 1984: *Seitsemän saunahullua suomalaista* 
* 1986: *Kymmenen tuhatta vuotta* 
* 1998: *Hankien tarinoita* 
* 2002: *Yhdeksän unelmaa* 
* 2003: *Sadan vuoden savotta* 

## České preklady románov
* *Zajícův rok* (Jäniksen vuosi, 1975, po česky 2004, preklad Jan Petr Velkoborský, ISBN 80-86026-27-2)
* *Stará dáma vaří jed* (Suloinen myrkynkeittäjä, 1988, česky 2005, preklad Markéta Hejkalová, ISBN 80-86026-30-2)
* *Chlupatý sluha pana faráře* (Rovasti Huuskosen petomainen miespalvelija, 1995, česky 2005, preklad Vladimír Piskoř, ISBN 80-86026-34-5)
* *Les oběšených lišek* (Hirtettyjen kettujen metsä, 1983, česky 2006, preklad Jan Petr Velkoborský, ISBN 80-86026-36-1)
* *Autobus sebevrahů* (Hurmaava joukkoitsemurha, 1990, po česky 2006, preklad Vladimír Piskoř, ISBN 80-86026-42-6)
* *Vlčí léto laponského mlynáře* (Ulvova mylläri, 1981, po česky 2007, preklad Jan Petr Velkoborský, ISBN 978-80-86026-53-4)
* *Krátká paměť pana rady* (Elämä lyhyt, Rytkönen pitkä, 1991, po česky 2009, preklad Vladimír Piskoř, ISBN 978-80-86026-74-9)
* *Syn boha hromovládce* (Ukkosenjumalan Poika, 1984, po česky 2009, preklad Jan Petr Velkoborský, ISBN 978-80-86026-80-0)
* *Prostopášný modlitební mlýnek* (Rietas rukousmylly, 2007, po česky 2010, preklad Markéta Hejkalová, ISBN 978-80-86026-95-4)
* *Šťastný muž* (Onnellinen mies, 1976, po česky 2012, preklad Vladimír Piskoř, ISBN 978-80-86026-78-7)

## Referencie

## Iné projekty

## Zdroj
* 

Kategória:Narodenia v 1942
Kategória:Fínski spisovatelia
Monastier Manasija

náhľad|Kláštor Manasija
**Monastier Manasija** alebo **Monastier Resava** (ekvivalentne aj **kláštor**) je srbský ortodoxný kláštor zo začiatku 15. storočia, nachádzajúci sa 2 km severozápadne od mesta Despotovac v stredovýchodnom Srbsku. Je krásnym príkladom kláštora s mohutnými hradbami. 

## Dejiny
Kláštor založil Stefan Lazarević niekedy v období v rokov 1406 – 1418. Kláštor mal slúžiť ako jeho mauzóleum. Výstavba trvala s prestávkami asi 10 rokov. Počas tohto obdobia bol postavený kostol, veľká jedáleň, bytové priestory, priľahlé budovy, veže, múry a opevnenia s obrannými hradbami a priekopami.

V 15. a 16. storočí tu vykonávala tzv. Resavská/Moravská škola opisovanie, redakciu, tvorbu a preklad kníh. Škola bola veľmi významná pre túto časť Európy. 
Kostol je zasvätený Svätej Trojici. Pôvodne bolo namaľovaných asi 2 000 m2 fresiek, zachovala sa však len štvrtina malieb, ale aj tie patria k najkrajším z mimoriadne bohatého pokladu historických srbských malieb. Stefan, zakladateľ kláštora, vynaložil veľké úsilie pri hľadaní najctenejších a zručných pracovníkov či najskúsenejšiu ikonu maliarov.
Počas piatich storočí osmanskej vlády bol kláštor opustený a niekoľkokrát zničený. Hlavná strecha kostola bola odstránená, čím sa fresky po viac ako storočí vplyvom dažďa poškodili. 
V 18. storočí bola západná časť kostola dôsledkom výbuchu silno poškodená a neskôr prestavaná. Avšak mozaiková podlaha bola našťastie zachovaná.
Kláštor je obklopený mohutnými hradbami a vežami. V roku 1979 bol vyhlásený  kultúrnou pamiatkou mimoriadneho významu.

## Iné projekty

Kategória:Byzantská sakrálna architektúra v Srbsku
Kategória:Kláštory v Srbsku
Kategória:Pravoslávne kláštory
Geti

**Geti** (iné názvy: **Géti**, zastarano *Gétovia, Getovia*; lat. *Getae*, gr. *Getai*) boli príslušníci geto-dáckej vetvy Trákov, doložení v období okolo prelomu letopočtu. Sídlili na oboch brehoch Dunaja približne v dnešnej Besarábii a Dobrudži. 

So susednými Dákmi mali spoločnú getsko-dácku kultúru (niektorí antickí autori ich dokonca považujú za identických s Dákmi), ich kultúra bola ovplyvnená aj Skýtmi, Macedóňanmi a Peržanmi. Prvý raz sú písomne spomínaní v 5. stor. pred Kr.

## Zdroje
*Geti in: Encyclopaedia Beliana
*

Kategória:Dejiny Rumunska
Kategória:Etniká, národy a národnosti
Ľupčiansky hrad

**Ľupčiansky hrad** (staršie *Ľupčiansky zámok*) je hrad na Horehroní, nachádzajúci sa nad obcou Slovenská Ľupča. Je to národná kultúrna pamiatka.

## Poloha
Nachádza sa v údolí Hrona, priamo nad obcou Slovenská Ľupča, asi 10 km východne od Banskej Bystrice. Je postavený na juhovýchodnom okraji Starohorských vrchov v nadmorskej výške cca  Prístupný je cestou z obce.

## Dejiny
Hrad s názvom *Liptza* sa písomne spomína v roku 1250 a vznikol na mieste staršieho hradiska po vpáde Mongolov (1241). Významná poloha na prístupovej ceste k stredoslovenským banským mestám urobila z hradu časté sídlo panovníkov. 

V júni 1443 zasiahlo Uhorsko silné zemetrasenie, ktoré hrad veľmi poškodilo. Nasledovali rozsiahle opravy, ďalšie nasledovali po roku 1572, kedy nový správca Pavol Rubigall realizoval jeho prestavbu. V nepokojnom období na prelome 17. a 18. storočia často menil majiteľov a bol opakovane vyrabovaný. Postupne stratil funkciu správneho centra a jeho osud spečatil požiar, po ktorom sa vykonali len nevyhnutné opravy. 

Panovníci využívali novopostavené kaštiele a v opustenom areáli hradu vznikol sirotinec. Neskôr pribudla škola a výchovný ústav pre mladistvých. Počas SNP bol na hrade zriadený zaisťovací tábor pre osoby s údajným fašistickým pozadím pod vedením a kontroverzným pôsobením Jozefa Štaudingera. Po druhej svetovej vojne areál slúžil ako učilište, priestory charity, no aj pre potreby Socialistického zväzu mládeže. Počas 90. rokov hrad spravoval Krajský pamiatkový ústav v Banskej Bystrici, od ktorého ho v roku 2002 prebrali Železiarne Podbrezová. Nový vlastník vykonal na Ľupčianskom hrade rozsiahle rekonštrukčné práce, ktoré výrazným spôsobom zatraktívnili celý areál.

## Zaujímavosti
* na hornom hrade sa nachádza do skalného brala vysekaná studňa s hĺbkou 62,5 metra, z ktorej vedie úniková chodba mimo hradieb
* na hornom nádvorí sa nachádzajú dva bohato zdobené kamenné portály 
* v hornom podlaží hradu sa nachádza hradná kaplnka s freskovou výzdobou a sakristia s bohato maľovaným dreveným stropom
* na dolnom nádvorí sa nachádza tzv. Korvínova lipa s odhadovaným vekom vyše 700 rokov, čím patrí medzi najstaršie lipy v strednej Európe
* nachádzajú sa tu originály sôch z roku 1725, pochádzajúce z morového stĺpu z námestia v Slovenskej Ľupči

## Referencie

## Literatúra
* HOMOLA, Vladimír – TOMEČEK, Oto (eds.): *Hrad Ľupča : Klenot Pohronia vo svetle vekov.* Podbrezová : Železiarne Podbrezová, 2017. 368 s. ISBN 978-80-972801-5-4

## Iné projekty

## Externé odkazy
* Hrad Ľupča – klenot Pohronia

## Zdroj
* www.hradlupca.sk 

Kategória:Hrady a zámky na Slovensku
Kategória:Kultúrne pamiatky na Slovensku
Kategória:Pamiatky ocenené v súťaži Kultúrna pamiatka roka
Kategória:Stavby v okrese Banská Bystrica
Kategória:Slovenská Ľupča
Kategória:Renesančné stavby na Slovensku
Bacboský záliv

**Bacboský záliv** (slovenský normovaný názov) alebo staršie **Tonkinský záliv** (po čínsky v slovenskom prepise *Pej-pu Wan*, po vietnamsky *Vịnh Bắc Bộ*) je polootvorený záliv v Juhočínskom mori medzi pobrežím Vietnamu a Číny a ostrovom Chaj-nan.

Je dlhý asi 500&nbsp;km (inde sa uvádza 330&nbsp;km), široký pri vstupe 241&nbsp;km, priemerne hlboký 40 m, maximálne hlboký 82 m. Hlavné prístavy sú Hai Phong, Ben Thuy a Pej-chaj. Do zálivu sa vlieva Červená rieka.

Záliv bol bojiskom Vietnamskej vojny. Od jej skončenia tu viacero nadnárodných spoločností ťaží ropu.

## Referencie

## Zdroje
* 
* 

Kategória:Zálivy Tichého oceánu
Kategória:Geografia Vietnamu
Kategória:Geografia Číny
Kategória:Juhočínske more
Handbal

**Handbal** môže byť:

* hádzaná (11 hráčov)
* zastarano: hádzaná (7 hráčov)

**Handball** môže byť:
* court handball
* hádzaná (7 hráčov) v nemčine a angličtine

## Referencie

## Pozri aj
* hádzaná
Hádzaná

**Hádzaná** môže byť:

* v užšom zmysle: 
**hádzaná (7 hráčov)
** staršie: národná hádzaná (česká hádzaná)
* v širšom zmysle: hra alebo športová hra bránkového typu, v ktorej je predmetom hry lopta a hlavným prostriedkom hrania s loptou je jej chytanie a hádzanie, zahŕňa hádzanú pre 7 hráčov, hádzanú pre 11 hráčov (handbal), národnú hádzanú, minihádzanú a plážovú hádzanú, pozri hádzaná (v širšom zmysle)

## Referencie

## Pozri aj
* hádzaná (11 hráčov)
* handbal
* minihádzaná
* plážová hádzaná
Medzinárodná hádzaná

**Medzinárodná hádzaná** môže byť:
*hádzaná pre jedenástich hráčov
*hádzaná pre siedmich hráčov, pozri hádzaná (7 hráčov)
Cueva de las Manos

**Cueva de las Manos** (doslova *Jaskyňa rúk*) je jaskyňa s prehistorickými nástennými maľbami v argentínskej provincii Santa Cruz v Patagónii. Nachádza sa v stene kaňona rieky Río Pinturas. 

Vek miestnych nástenných malieb sa odhaduje na 9 500 až 13 000 rokov. Názov jaskyne vychádza z vyobrazených ľudských rúk, na stenách sú ale vyobrazené i zvieratá (najmä lama Guanako a nandu Darwinov) a scény z ich lovu.

## Galéria

File:Marianoc IMG 8803 1.jpg|údolie rieky Río Pinturas
File:Marianoc IMG 8565 copy.jpg|vstup do jaskyne
File:SantaCruz-CuevaManos-P2210651b.jpg|výzdoba jaskyne
File:RioPinturas-003.jpg|výzdoba jaskyne


## Iné projekty

## Externé odkazy
* Stránka UNESCO

## Zdroj

Kategória:Praveké umenie
Kategória:Lokality Svetového dedičstva v Argentíne
Kategória:Jaskyne v Argentíne
Asteropé

**Asteropé** (iné názvy: **Steropé**, **Asterope**, **Sterope**, **Asteropa**, **Steropa**; starogr. *Ἀστερόπη, Στερόπη* – *Asteropé, Steropé*, ) môže byť v gréckej mytológii:
* dcéra Titana Atlanta, pozri Asteropé (dcéra Atlanta)
* dcéra riečneho boha Kebréna, pozri Asteropé (dcéra Kebréna)
* matka achájskeho vojaka Hippalka z trójskej vojny, pozri Asteropé (matka Hippalka)
* manželka Hippalma, matka Pénelea, pozri Asteropé (manželka Hippalma) 
* dcéra Pleuróna z Aitólie, pozri Steropé (dcéra Pleuróna)
* dcéra Porthaóna a Euryty, pozri Steropé (dcéra Porthaóna)
   
**Asterope** môže byť aj:
* planétka, pozri 233 Asterope
* hviezda otvorenej hviezdokopy Plejády, pozri Asterope (hviezda)
* rod motýľov, pozri Asterope (rod motýľov)
Actors Studio

[náhľad|Budova Actors Studio na West 44th Street, [Manhattan; pôvodne kostol]]
**Actors Studio** je členská organizácia a divadelná škola v New Yorku. V roku 1947 ho založili Elia Kazan, Robert Lewis a Cheryl Crawford ako pokračovanie bývalej progresívnej divadelnej skupiny *Group Theatre*. V roku 1949 sa pripojil Lee Strasberg, ktorý sa v roku 1952 stal jeho riaditeľom.

Na výuku používa systém vychádzajúci z metódy Konstantina S. Stanislavského a psychoanalýzy. Najväčší význam mala v 50. rokoch 20. storočia.

## Známi členovia

## Externé odkazy
* Oficiálne stránky Actors Studio

## Zdroje
* 
* 

Kategória:Umelecké školy
Kategória:Organizácie založené v 1947
Ázijská basketbalová federácia

**Ázijská basketbalová federácia** alebo **FIBA Asia** je ázijská športová konfederácia, ktorá združuje basketbalové zväzy ázijských štátov. Vznikla v roku 1960 a sídli v Kuala Lumpur, v Malajzii. Zakladali ju 4 členovia: Filipíny, Japonsko, Kórejská republika a Taiwan. Momentálne (2012) združuje 44 národných basketbalových zväzov a na jej čele stojí Katarčan Saud Bin Ali Al-Thani. FIBA Asia je členom Medzinárodnej basketbalovej federácie (FIBA). 

## Zóny FIBA Asia
Členské federácie sú rozdelené geograficky do 6 basketbalových zón:

## Členské federácie

## Podujatia
### Národné tímy
* Majstrovstvá Ázie
* Ázijské hry
* Ázijský pohár
* Majstrovstvá Ázie do 18 rokov
* Majstrovstvá Ázie do 16 rokov
:**Regionálne podujatia**
* Majstrovstvá Východnej Ázie
* Východoázijské hry
* Majstrovstvá Juhovýchodnej Ázie
* Hry Juhovýchodnej Ázie
* Majstrovstvá Západnej Ázie
* Západoázijské hry
* Majstrovstvá Strednej Ázie
* Majstrovstvá GBA

### Kluby
* Pohár majstrov FIBA Asia
:**Regionálne súťaže**
* Pohár majstrov WABA
* Basketbalová liga ASEAN

## Pozri aj
* Medzinárodná basketbalová federácia

## Referencie

## Externé odkazy
* Oficiálna stránka FIBA Asia 
* FIBA Asia na stránke Medzinárodnej basketbalovej federácie  

Basketbal
Kategória:Medzinárodné basketbalové organizácie
Kategória:Organizácie založené v 1960
Acton

**Acton** môže byť:
* mesto v Spojených štátoch, pozri: Acton (mesto v USA)
* priezvisko, pozri:
** Loren Wilber Acton, bývalý americký astronaut (* 1936)
** John Emerich Edward Dalberg-Acton, barón z Aldenhamu, britský historik a politik (* 1834)
** John Francis Edward Acton, anglický politik (* 1736)
John Francis Edward Acton

Sir **John Francis Edward Acton** (* 13. jún 1736, Besançon – † 12. august 1811, Palermo) bol anglický politik v službách Neapolského kráľovstva. Bol veliteľ toskánskych námorných síl, minister námorníctva, vojny, financií a nakoniec i ministerský predseda. Známy svojou protinapoleonskou orientáciou a presadzovaním spojenectva s Anglickom a Rakúskom.

Jeho vláda viedla v roku 1798 k povstaniu. V roku 1806 bol prinútený k odchodu do exilu.

## Zdroj
* 

Kategória:Anglickí politici
Kategória:Osobnosti z Besançonu
Kategória:Držitelia Radu svätej Anny
Kategória:Nositelia Rádu zlatého rúna
Kategória:Nositelia Radu svätého Alexandra Nevského
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Prápor výcviku

**Prápor výcviku** bol výcvikový prápor Pozemných síl SR, súčasťou Ozbrojených síl Slovenskej republiky. Medzi hlavné úlohy Práporu výcviku patrí „*základný vojenský výcvik čakateľov a vstupný odborný výcvik profesionálnych vojakov*“, „*ďalší odborný výcvik profesionálnych vojakov*“, prípravu vojakov na zahraničné misie a správu vojenských výcvikových priestorov na Slovensku. Veliteľom práporu bol od 15. mája 2014 pplk. Ing. Róbert Kecsõ- Prápor sídlil v Martine.

## Dejiny
V roku 1967 bolo v Martine založené Vyššie delostrelecké učilište, v roku 2001 vznikla Výcviková základňa mechanizovaných a tankových vojsk, prieskumu a domobrany. V júli 2002 Veliteľstvo výcviku a v októbri 2004 Odborná výcviková škola pozemného vojska. Prápor výcviku bol vytvorený 1. júla 2009 na základe Nariadenia Náčelníka Generálneho štábu OS SR na vykonanie organizačných zmien v OS SR v roku 2009. K 1. júlu 2014 bol prápor v rámci reorganizačných zmien základe preradený do podriadenosti Pozemných síl, predtým bol zaradený do štruktúr Síl výcviku a podpory. K 1. novembru 2016 bol prápor reorganizovaný na Základňu výcviku a mobilizačného doplňovania.

## Výcvik
V januári 2015 192 čakateľov prípravnej štátnej služby, vrátane 22 žien, začalo svoj základný 9 týždňový výcvik. Vo výcvikovom roku 2015 prápor plánuje vycvičiť približne 4 500 príslušníkov OS SR v rôznych kurzoch a výcvikoch.

## Podriadené jednotky
V Martine je dislokovaná Výcviková jednotka vojenských misií a Poddôstojnícka akadémia. Do pôsobnosti Práporu výcviku patrí aj Vojenský výcvikový priestor Kamenica na Cirochou a Vojenský výcvikový priestor Turecký Vrch. Práporu je podriadené aj Stredisko výcviku leteckých odborností so sídlom v Prešove.

## Velitelia Práporu výcviku
* pplk. Ing. Róbert Kecsõ od 15. mája 2014
* bývalý veliteľ: pplk. Ing. Roman Petrík.

## Referencie

## Externé odkazy
* oficiálna stránka Práporu výcviku 
* Prápor výcviku na www.valka.cz

Kategória:Pozemné sily Slovenskej republiky
Kategória:Sily výcviku a podpory Slovenskej republiky
Kategória:Prápory
Kategória:Slovenské vojenské jednotky
Kategória:Výcvikové jednotky
Kategória:Bývalé jednotky, útvary a organizácie Ozbrojených síl Slovenskej republiky
Kostoly na Chiloé

**Kostoly v Chiloé** sú drevené kostoly postavené na súostroví Chiloé v čilskom regióne Los Lagos, ktoré vznikali od 17. storočia. Kostoly majú podobnú architektonickú schému a formu. Ich zachovalosť i napriek nepriaznivému vlhkému podnebiu je dôkazom zručnosti miestnych tesárov, ktorí chrámy vytvorili. 

Od roku 2000 je 16 kostolov zapísaných na zozname svetového dedičstva UNESCO.

## Dejiny
Súostrovie Chiloé začali kolonizovať Španieli v polovici 16. storočia. Spolu s prvými osadníkmi a prieskumníkmi prichádzali aj cirkevní hodnostári z rádov františkánov a mercedariánskych rytierov, aby evanjelizovali miestne indiánske obyvateľstvo kmeňov Chono a Huilliche. Ale až jezuiti, ktorí prišli v roku 1608, zásadným spôsobom sformovali spôsob organizácie evanjelizácie, ktorý sa stal pre toto súostrovie charakteristickým. Jezuiti boli v roku 1767 vyhnanií zo Španielska a jeho kolónii, evanjelizačnú činnosť po nich prevzali františkáni. 

Prírodné charakteristiky súostrovia vytvárali špecifické podmienky pre conquistu, kolonizáciu a evangelizáciu: ostrovnú oblasť a roztrúsenú indiánsku populáciu, prirodzená komunikácia po mori, relatívny nedostatok prírodných zdrojov, ale naopak bohaté zásoby dreva. 

Jezuiti použili pre evanjelizáciu systém pohyblivých misijných výprav. Skupina kňazov pravidelne oboplávala súostrovie a vždy sa na niekoľko dní zdržala v danej osade s kaplnkou či chrámom. Po zvyšok roku spravoval „farnosť“ zaučený miestny laik (tzn. nekňaz). Kaplnky a chrámy vždy stavalo miestne spoločenstvo veriacich spoločne s misionármi. Podobne ako kostoly na Chiloé je celá kultúra súostrovia výsledkom medzikultúrneho kontaktu a hlbokého prepojenia medzi domorodou a európskou kultúrou.

## Galéria

File:08. Achao, Isla de Quinchao (34).JPG|Iglesia Santa María de Loreto de Achao 
File:08. Achao, Isla de Quinchao (48).JPG|Iglesia Santa María de Loreto de Achao 
File:Iglesia de Castro-nave central.JPG|Iglesia Apóstol Santiago de Castro
File:Iglesia Chiloe.jpg|Iglesia de San Carlos de Borromeo
File:Chiloequinchao.jpg|Iglesia de Quinchao


## Iné projekty

## Externé odkazy
* Informácie o kostoloch na stránkach čilského ''Consejo de monumentos nacionales''
* Oficiálna stránka UNESCO

## Zdroj
* 

Kategória:Drevené kostoly
Kategória:Lokality Svetového dedičstva v Čile
Kategória:Kostoly v Čile
Vlčí jámy

**Vlčí jámy** sú prírodná pamiatka, boli vyhlásené v roku 1975 a nachádzajú sa neďaleko obce Potůčky. Dôvodom je ochrana stredovekých dobývok cínových rúd, v ktorých sa vplyvom špecifického vzdušného režimu vytvára jaskynný ľad. 

## Popis oblasti
Prírodná pamiatka sa skladá z *Vlčej jamy (Vlčí jáma)* a *Ľadovej jamy (Ledová jáma)*. Ľadová jama je 15 metrov hlboká, veľmi úzka prepadlina ktorá vznikla ako dôsledok banskej činnosti pri ťažbe cínových rúd. Ide o pozostatok *bane Jiří*. Vlčia jama bola pôvodne *baňou Wolfgang*. Táto prepadlina je viac ako 120 metrov dlhá, široká asi 14 a hlboká až 25 metrov.

V oblasti je druhovo chudobná vegetácia, pestrejšie zastúpenie majú iba papraďorasty, napr. rebrovka rôznolistá, sladičovec bučinový, slezinník severný, slezinník červený či pľuzgiernik krehký. V banských prepadlinách rastú vzácnejšie chladnomilné druhy, ako je iskerník platanolistý alebo podbelica alpínska. Na jedinom mieste v Česku tu rastie mach Mielichhoferia mielichhoferiana, viazaný na odkryté žily rúd medi.

## Referencie

* 

## Externé odkazy
* Informácie na AOPK ČR
* Popis na Příroda Karlovarska 

Kategória:Chránené územia v okrese Karlove Vary
Kategória:Krušné hory
Asteropé (dcéra Atlanta)

[náhľad|''Asteropé a jej sestry'', autor: [Elihu Vedder (1836 – 1923)]]
**Asteropé** (iné názvy: **Steropé**, **Asterope**, **Sterope**, **Asteropa**, **Steropa**; starogr. *Ἀστερόπη, Στερόπη* – *Asteropé, Steropé*, ) je v gréckej mytológii dcéra Titana Atlanta   a Pléiony, dcéry Titana Ókeana.

Asteropé bola jednou zo siedmich sestier Plejád. Jej sestrami boli Maia, Élektra, Taygeté, Meropé, Alkyoné a Kelaino. So svojim milencom bohom vojny Areom mala syna Oinomaa, ktorý sa stal kráľom v elidskej Pise.  
 
Keď sa sestry Plejád Hyády zo žiaľu nad smrťou svojho brata Hyanta usúžili až k smrti, aj ony si vzali život a najvyšší boh Zeus ich potom vzal na nebo a premenil na hviezdy Plejády, ktoré na nebi žiaria dodnes.

## Referencie a bibliografia


Kategória:Postavy gréckej mytológie
Oinomaos

**Oinomaos** alebo **Oinomáos** (, ) môže byť: 
*v gréckej mytológii:
** syn boha vojny Area, pozri Oinomaos (syn Area)
** achájsky bojovník v trójskej vojne, pozri Oinomaos (achájsky bojovník)
* grécky kynický filozof z druhého storočia, pozri Oinomaos z Gadary

## Pozri aj
*Oenomaus
Africká basketbalová federácia

**Africká basketbalová federácia** alebo **FIBA Africa** je africká športová konfederácia, ktorá združuje basketbalové zväzy afrických štátov. Vznikla v roku 1961 a sídli v Káhire, v Egypt a v Abidžane, v Pobreží Slonoviny. Zakladalo ju 11 členov: Burkina, Egypt, Etiópia, Ghana, Guinea, Líbya, Mali, Maroko, Sierra Leone, Sudán a Togo. Momentálne (2012) združuje 53 národných basketbalových zväzov a na jej čele stojí Frederic Francois Alain Ekra z Pobrežia Slonoviny. FIBA Africa je členom Medzinárodnej basketbalovej federácie (FIBA) a tiež ANOCA. 

Rok po vzniku usporiadala federácia prvé medzinárodné podujatie, Majstrovstvá Afriky.

## Zóny FIBA Africa
Členské federácie sú rozdelené geograficky do 7 basketbalových zón:

## Členské federácie

## Podujatia
### Národné tímy
* Majstrovstvá Afriky
* Africké hry
* Majstrovstvá Afriky do 18 rokov
* Majstrovstvá Afriky do 16 rokov

### Kluby
* Africký klubový pohár majstrov mužov
* Africký klubový pohár majstrov žien

## Pozri aj
* Medzinárodná basketbalová federácia

## Referencie

## Externé odkazy
* Oficiálna stránka FIBA Africa /
* FIBA Africa na stránke Medzinárodnej basketbalovej federácie  

Basketbal
Kategória:Medzinárodné basketbalové organizácie
Kategória:Organizácie založené v 1961
Chránená krajinná oblasť Slavkovský les

**Chránená krajinná oblasť Slavkovský les** je hornaté územie parovinného typu. Rozkladá sa medzi Tachovskou brázdou, Chebskou a Sokolovskou panvou; má približne tvar trojuholníka, v blízkosti jeho vrcholov ležia kúpeľné mestá Karlovy Vary, Mariánské Lázně a Františkovy Lázně. Chránená krajinná oblasť bola vyhlásená v roku 1974 na území s rozlohou asi 606&nbsp;km² pre ochranu krajiny, geologických a botanických hodnôt. V znaku CHKO je vzácna arnika horská (*Arnica montana*), typická pre túto oblasť, na pozadí vrchov Lesný, Lysina a Kružný.

Príroda územia je veľmi pestrá: vyskytujú sa tu napr. mokraďové lúky, zachované bučiny a kaňony so skalnými útvarmi v údoliach riek Teplá a Ohře. K najcennejším partiám patria Mnichovské hadce a Kladské rašeliny.

## Galéria

Súbor:Slavkovský les.png|Slavkovský les a jeho poloha v Česku
Súbor:Slavkovský les-forrest.jpg|Pohľad na potok v oblasti


## Iné projekty

## Externé odkazy
* CHKO Slavkovský les 
* CHKO Slavkovský les 
* Niečo z dejín lesa

## Zdroj


Slavkovský les
Kategória:Chránené územia v okrese Tachov
Kategória:Chránené územia v okrese Karlove Vary
Kategória:Chránené územia v okrese Sokolov
Kategória:Chránené územia v okrese Cheb
Daniel Brejčák

**Daniel Brejčák** (* 29. október 1986, Poprad) je slovenský hráč ľadového hokeja. Hrá na poste obrancu, momentálne za klub HK Autofinance Poprad s číslom 86.

## Kariéra
Hokej začal hrať v Poprade. Neskôr sa presunul do Kežmarku, kde hrával za miestny MHK. Od sezóny 2009/10 hral v klube HK ŠKP Poprad, odkiaľ po troch sezónach prestúpil do klubu HC Košice. Tam sa však nepresadil a v priebehu sezónny sa vrátil späť do Popradu.

## Štatistiky

## Zdroj
* Klubové štatistiky Daniela Brejčáka na eliteprospects.com

Kategória:Narodenia v 1986
Kategória:Žijúci ľudia
Kategória:Osobnosti z Popradu
Kategória:Slovenskí hokejisti
Kategória:Hráči HC Košice
Kategória:Hráči HK Poprad
Oenomaus

**Oenomaus** môže byť:
* Oinomaos po latinsky
* jeden z vodcov Spartakovho povstania otrokov v rokoch 73 – 71 pred Kr., pozri Oenomaus (Spartakovo povstanie)
* rod motýľov, pozri Oenomaus (rod motýľov)
Údolí Teplé

**Údolí Teplé** je prírodná rezervácia, bola vyhlásená v roku 1992 a prechádza všetkými okresmi Karlovarského kraja. Predmetom ochrany je údolie rieky Teplej s priľahlými zalesnenými svahmi. Starostlivosťou o územie je poverená správa CHKO Slavkovský les.

## Popis oblasti
Prírodná rezervácia sa rozkladá na území všetkých troch okresov Karlovarského kraja. V okrese Karlovy Vary zaberá 78,57 ha a v okrese Sokolov 93,43 ha; do okresu Cheb zasahuje iba minimálnou plochou.

V oblasti rastie z chránených druhov rastlín prilbica rôznofarebná, praslička lúčna, žltohlav európsky či červenavec alpínsky. Zachovaný vodný tok oplýva bohatstvom druhov pstruhového pásma. Žije tu mieň sladkovodný, lipeň obyčajný, úhor európsky, pstruh potočný, slíž severný, ale tiež rak riečny. Cenná je populácia hlaváča bieloplutvého. Z vtáctva hniezdi v oblasti bocian čierny a rybárik riečny. V rieke žije vydra riečna.

## Ďalšie fotografie

 File:Teplá River in Údolí Teplé Nature Monument.jpg| Príkre zrázy za Teplou
 File:Road No. 230 in Údolí Teplé Nature Monument.jpg|Cesta a trať v rezervácii
 File:Údolí Teplé Nature Monument.jpg| Skaly pri ceste na Tisovú
 File:Teplá River in Údolí Teplé Nature Monument 3.jpg| Lužné lesy v širšom údolí


## Referencie

* 

## Iné projekty

## Externé odkazy
* Informácie na AOPK ČR
* Popis na Priroda-kv.cz
* Dvořák L. (2008). Malakofauna Přírodní rezervace Údolí Teplé (západní Čechy). *Malacologica Bohemoslovaca* **7**: 1-8.

Údolí Teplé
Údolí Teplé
Údolí Teplé
Údolí Teplé